Serien var en satire over politikk, underholdning, sport og britisk kultur i 1980- og tidlig i 1990-årene. Den var en av de mest sette i Storbritannia, på det meste ble den sett av 15 millioner mennesker. I 1995, etter at seertallene hadde gått nedover, ble serien stanset. Siste episode ble sendt i februar 1996. ITV hadde planer om en ny serie i 2006, men denne ble det ikke noe av, på grunn av uenighet om rettigheter og bruk av enkelte av figurene.